google/wiki40b huggingface dataset:
Kameruns flagg

Kameruns flagg i sin nåværende form ble tatt i bruk 20. mai 1975. Det tidligere flagget hadde de samme fargene, men med to stjerner. Flagget bruker de tradisjonelle panafrikanske fargene, og bruken av trikoloren er inspirert fra det franske flagget. 
Midtstripen står for enhet: rødt er fargen for enhet, og stjernen kalles «enhetsstjernen». Det gule representerer solen, og savannene i den nordlige delen av landet, mens grønnfargen representerer skogene i det sørlige Kamerun.
Everest (film)

Handling

En klatreekspedisjon på Mount Everest blir ødelagt av en kraftig snøstorm.
Panamerikansk U20-mesterskap i friidrett 2017

Panamerikansk U20-mesterskap i friidrett 2017 var den 19. utgaven av dette juniormesterskapet i friidrett for utøvere fra Amerika. Det ble arrangert i Trujillo i Peru fra 21. til 23. juli 2017. USA ble det mestvinnende laget, med 54 medaljer, hvorav 22 gullmedaljer.
Otto Vincent Lange

Bakgrunn

Lange var sønn av sogneprest Johan Jørgen Lange og Dorothea Larsen. Også broren Ulrik Frederik Lange var stortingsrepresentant. 
Lange tok examen artium i 1814 og studerte deretter teologi. Han arbeidet deretter fra 1818 som huslærer hos statsråd Nils Aall og blei i 1823 overlærer ved Arendals borgerlige realskole. Året etter blei han skolens bestyrer. Han var en av stifterne av Arendals Skoles offentlige Bibliothek og Museum i 1832. Lange blei i 1834 tollkasserer i Arendal. 
I 1828 giftet han seg med Anne Nicoline Aall, datter av jernverkseier Jacob Aall. Han fikk en sønn i 1848, som blei døpt Otto Vincent.

Politisk karriere

Lange var aktiv i Arendals politiske liv og satt i bystyret fra 1837 til 1854. Han blei først valgt inn på Stortinget som førsterepresentant fra Arendal i 1833. I 1836 og de seks påfølgende valg (det siste i 1854) blei han innvalgt som førsterepresentant for Arendal og Grimstad. Han var medlem av Lagtinget og av Riksretten.
I tida 1854–63 leda han dels Kirke- og undervisningsdepartementet, dels Finansdepartementet. I tre perioder var han medlem av den norske statsrådsavdelinga i Stockholm. Lange blei i 1865 utnevnt til formann for den norsk-svenske unionskomitéen.

Utmerkelser

Lange fikk en rekke ordener for sitt virke. Han blei ridder av  St. Olavs orden i 1847, kommandør i 1857, og i 1863 blei Lange tildelt storkorset av St. Olavs orden «for statsborgerlig og Embedsfortjeneste». Han blei tildelt to svenske ordener og bar storkors av Nordstjerneordenen og ridder av Vasaordenen. Lange var også innehaver av første klasse (tilsvarende storkors) av den osmanske Mecidi-ordenen.
Takehiro Tomiyasu

Landslaget

Takehiro Tomiyasu spilte én landskamp for Japan‎s herrelandslag.
Orizaba

Geografi

Byen ligger 1200 meter over havet, ved bredden av Río Blanco og sideelvene dens, deriblant Río Orizaba, nær munningen til en stor dal som fører vestover inn i den østlige delen av Sierra Madre. Denne beliggenheten ved foten av fjellene er et viktig knutepunkt langs det som i flere hundre år har vært den viktigste handelsruta mellom Mexico by og Veracruz ved kysten av Mexicogolfen. Nord for dalen ligger Pico de Orizaba (Citlaltéptl), en vulkan som med sine 5636 moh. er Mexicos høyeste fjell og det tredje høyeste i Nord-Amerika.

Klima

Klimaet er generelt sett behagelig, men det er ofte regn og overskyet. Gjennomsnittstemperaturen er på 18 °C, og gjennomsnittlig nedbørsmengde er 1 800 mm i året. På de varmeste dagene av året kan temperaturen overstige 33 °C, og om vinteren kan den krype ned til 4 °C. Jorda i Orizaba er særlig fruktbar.

Språk

Språket i Orizaba er i hovedsak spansk, som i resten av Mexico. I landsbyen Ixhuatlancillo, som ligger nord for Orizaba, og i det store fjellområdet i sør (Sierra de Zongolica) bor det flere tusen mennesker som snakker en variant av nahuatl som ofte kalles Orizaba nahuatl.

Historie

Orizaba var allerede en betydningsfull landsby da spanjolene okkuperte landet, og det var i Orizaba at La Malinche, tolken og elskerinna til Hernán Cortés, gifta seg med spanjolen Juan Jaramillo. Det er satt opp en plakett i byen til minne om dette giftemålet. I kolonitida ble Orizaba en viktig by. 27. januar 1774 ble Orizaba tildelt status som villa av spanskekongen Carlos III, og 29. november 1830 fikk den bystatus.
Da Lucas Alamán grunnla Orizabas første tekstilfabrikk i 1836 (Cocoalapan-fabrikken), starta byens økonomiske liv som en industriell by. I 1839 ble avisa La Luz starta. Samme år ga guvernør Francisco Hernández y Hernández navnet Veracruz-Llave til denne meksikanske delstaten, til minne om General Ignacio de la Llave, som ble født i Orizaba. 8. mai 1874 ble Orizaba hovedstad i delstaten, men i 1978 ble denne statusen overført til Xalapa. I Porfirio Diaz' regjeringstid (El Porfiriato) ble Orizaba deklarert som den mest utdanna byen i Mexico. I sentrum av byen ligger det en bygning som heter El Palacio de Hierro (Jernpalasset), som er tegna av den franske arkitekten Gustave Eiffel. Delene ble frakta i båt fra Østerrike under El Porfiriato og satt sammen i Orizaba.
Orizaba er en viktig industriby. I 1896 ble Cervecería Moctezuma grunnlagt, et bryggeri som den dag i dag produserer de kjente ølmerkene Sol og Dos Equis.
I de siste åra under Porfirio Díaz' ledelse, fant det sted to store streiker i landet. Den siste av dem, Río Blanco-streiken, fant sted i Orizaba, og var en viktig opptakt til den meksikanske revolusjonen.
Teesside gasskraftverk

Teesside gasskraftverk er et varmekraftverk ved Teesside i Durham i England, Storbritannia. Det har en installert produksjonskapasitet på 1 874 MW, fordelt på to blokker med 4+1 gassturbiner.
Brenselkilden er naturgass. Anlegget ble utbygd omkring årene 1990–1993 av Enron. Operatør er idag selskapet GDF Suez, tidligere også av Electrabel før fusjonen i 2008.
De totale CO2-utslippene i 2008 var ca. 4 941 647 tonn, en del over 2007-nivået og langt mer enn kvotemålet.
Tamga

Tamga (tamgas) er asiatiske bumerker og brukes som kjennetegn i mange asiatiske land. De består av enkle streker eller sterkt stiliserte figurer av grafisk karakter.
Tamgas finnes risset i stein, utskåret, vevd, brukt til merking av gjenstander, som dyremerker, eiendomsmerker og på mange andre måter. De kjennes tilbake til forhistorisk tid. Tamgas finnes blant annet på store steiner ved veiskiller eller veikryss, og de har vært risset inn av personer som har reist forbi.
Tamgas kan være kjennetegn for stammer, slekter og enkeltpersoner. De er også brukt i noen heraldiske våpenskjold og er da gjengitt som tykke streker i fargelagte, flatemessige figurer. Dette ser vi bl.a. i Ukrainas riksvåpen.
Tamgas har vært brukt også i religiøse og magiske sammenhenger.
Zvjezdan Misimović

Landslag

Misimović står (pr. 19. mars 2014) notert for 81 kamper og 26 scoringer for Bosnia-Hercegovinas landslag, som han også er visekaptein for. Han debutert for landslaget i 2004.
Vetrhus Bluesband

Vetrhus Bluesband er et bluesband etablert i 1991. Bandet er fra Vetrhus i Odda i Hardanger.
Israelske jøder

Demografi

Ifølge Israels statistiske sentralbyrå hadde Israel 7 millioner mennesker i 2009. 75,4% var av jødisk bakgrunn, blant dem 68% israelskfødte, for det meste andre- eller tredjegenerasjon i Israel. Resten er immigranter i Israel; 22% fra Europa og Amerika, og 10% fra Asia og Afrika, inkludert arabiske land. Nesten halvparten av alle Israelske jøder er etterkommere av jøder som emigrerte fra Europa, mens rundt samme antall stammer fra jøder som innvandret fra arabiske land, Iran, Tyrkia og Sentral-Asia. Over to hundre tusen er eller stammer fra etiopiske og indiske jøder.
I de siste tiårene, har et betydelig antall israelske jøder flyttet til utlandet. Årsakene til utvandring varierer, men vanligvis er det en kombinasjon av økonomiske og politiske interesser.
Shogun (TV-serie)

Shogun er en japansk-amerikansk miniserie på 10 episoder som gikk på NBC i 1980. Handlingen er lagt til 1600-tallets Japan og handler om den britiske sjømannen John Blackthorne som blir tatt til fange av japanere etter at skipet han seiler på strander i Japan. Over en lengre periode lærer han denne fremmede kulturen å kjenne. Han blir etterhvert vitne til og delvis involvert i den blodige maktkampen mellom regenten som etter keiserens død styrer landet. Regi var ved Jerry London. Serien var basert på en bok med samme navn skrevet av James Clavell. 
Serien ble svært godt likt av publikum og kritikere.  Den vant Emmy for beste miniserie og Golden Globe for beste dramaserie.
Shogun gikk på NRK sommeren 1984.
Renegades (film)

Handling

Amerikanske marinesoldater finner en skatt med enorm verdi gjemt i en bosnisk innsjø.
Småkravsprosess

Småkravsprosess er et prosesspor innen norsk sivilprosess innført i tvisteloven av 2005. Småkravsprosessen har særskilte saksbehandlingsregler for behandling av visse saker i tingretten.
Småkravsprosessen ble innført i Norge etter inspirasjon fra engelsk rett.
Södertörns högskola

Biblioteket

Høyskolebiblioteket er tegnet av Malmström & Edström arkitektkontor ved arkitekt Christer Malmström. Bygget og arkitekten mottok 
Kasper Salin-prisen for bygningen i 2004.
Corps de Garde (Bergen)

Corps de Garde eller Kortegården, ligger i Klostergaten 1, på et av de høyeste punktene på Nordneshalvøyen, 24 meter over havet.
En antar at dette var et av utsiktspunktene til Hieronymus Scholeus da han tegnet det kjente prospektet over Bergen i ca. 1575.

Klokkehaugen

Stedet het tidligere Klokkehaugen, fordi det tidligere sto et hus her med en klokke som ringte til borgervakt. Borgervakten utførte brannvakt og polititjeneste.

Corps de Garde

Corps de garde er fransk og betyr vaktkorps. Bygningen ble opprinnelig bygget som vaktstue for Borgervæpningen i 1794. En antar at Borgervæpningen er bakgrunnen for buekorpsene.

Brannvakttårn

Da Bergens faste brannkorps ble opprettet i 1863 fikk de benytte Corps de Garde og Hagerupgården. I 1868 ble bygningen base for Bergens første profesjonelle brannkorps. Bygningen ble ombygd og brannvakttårnet oppført under ledelse av ingeniør Cornelius Kooter årene 1886-87. Tårnet ble med tiden ansett som lite egnet og i 1904 opphørte bruken av bygget som brannvakt.

Pleiehjem og prestebolig

Corps de Garde ble brukt av fattigstyret som pleiehjem for spedbarn i tiden 1913 til 1925. Siden 1926 har Corps de Garde vært prestebolig for sognepresten i Nykirken. Huset ble restaurert innvendig årene 1979-80 og i 2002.
VM i kunstløp 1911

VM i kunstløp 1911. Verdensmesterskapet i kunstløp single for kvinner og parløp ble arrangert i Wien i Østerrike 22. januar 1911. Singlekonkurransen for menn ble arrangert i Berlin i Tyskland 2. og 3. februar. 
Ulrich Salchow fra Sverige ble verdensmester i kunstløp for tiende gang og Lily Kronberger fra Ungarn for fjerde gang. Ludowika Eilers & Walter Jakobsson fra Tyskland og Finland ble verdensmesterne i parløp.
Slaget ved Lagos

Slaget ved Lagos var et sjøslag mellom Storbritannia og Frankrike som fant sted 19. august 1759 under syvårskrigen utenfor kysten av Spania og Portugal og oppkalt etter Lagos i Portugal.

Opptakt

Ministrene til kong Ludvig XV av Frankrike hadde planer om å invadere Storbritannia i 1759, under syvårskrigen. De hadde samlet en armé ved Vannes, sørøst i Bretagne og de hadde samlet transportmidler i de lukkede farvannene rundt Morbihan som er knyttet til Quiberonbukta. Planen til de franske ministrene var å samle 21 linjeskip ved Brest, kommandert av de Conflans og 12 skip som ble ført fra Toulon av de la Clue. Arméen skulle så føres over til den engelske eller skotske kysten, eskortert av disse linjeskipene.
Admiral Boscawen fikk oppgaven om å blokkere de la Clue ved Toulon. Med seg hadde han 14 linjeskip. Boscawen nådde fram 16. mai 1759. I begynnelsen av juli måtte han trekke seg tilbake til Gibraltar på grunn av mangel på vann og forsyninger, samt at noen av skipene hans var skadet av franske batterier. Han nådde havnen den 4. august. Den 5. august forlot de la Clue Toulon og 17. august passerte han Gibraltarstredet der han ble oppdaget fra Boscawens utkikksposter.

Slaget

Den britiske flåten la raskt til havs i to divisjoner med en avstand mellom seg på om lag en nautisk mil. Natten mellom 17. og 18. august mistet fem av skipene til de la Clue flaggskipet sitt av syne og de satte kurs mot Cádiz. De andre syv som var blitt forsinket i håp om å finne de fem andre skipene ble tatt igjen av Boscawen og angrepet om ettermiddagen den 18. august. Et skip, «Centaure» med 74 kanoner ble erobret etter å ha gitt tapper motstand som forårsaket at det britiske flaggskipet ble kraftig skadet. Boscawen flyttet så over til «Newark».
Natten til 19. august forandret to franske skip («Souverain» og «Guerrier») kurs mot vest og klarte å kome seg unna. Dei fire gjenværende skipene rømte nordover og inn i portugisisk farvann nær Lagos, der «Océan», flaggskipet til de la Clue, og «Redoutable» ble drevet på grunn og ødelagt, mens «Téméraire» og «Modeste» ble kapret.

Ettervirkning

De la Clue ble alvorleg skadet og ført i land i Portugal. De fem skipene i Cádiz ble blokkerte av nestkommanderende til Boscawen, admiral Broderick.
Selv om nederlaget til den franske skvadronen ødela en viktig del av planen om å invadere De britiske øyer, valgte franskmennene å gjennomføre angrepet. Planen ble omsider oppgitt i november same år etter at franskmennene tapte i slaget ved Quiberonbukta.
Etter å ha reparert skipene sine, ble flere av skipene til Boscawen sendt til flåten til admiral Hawke utenfor Ushant og fem av disse var med Hawke da han ødela Brest-flåten i slaget ved Quiberonbukta.
Myloxena

Utseende

Små til  middelsstore (9–15 millimeter), kort ovale, lysbrune, sterkt hårete oldenborrer. Oversiden er kledt med fine, lange, lyse hår. Hannens antenner har tre smale antenneblader.

Utbredelse

Slekten er bare kjent fra Argentina.
Sykdomstegn

I medisinen er et sykdomstegn en egenskap ved en sykdom som blir observert av en lege. Det blir derfor regnet som «objektivt», i motsetning til pasientens erfaring (symptomer) som er forholdsvis subjektiv.
Eksempler på sykdomstegn er økt blodtrykk, flekker på netthinnen, eller trommestikkfingre. Disse tegnene vil ofte ikke være av så stor betydning for pasienten, men kan gi legen en pekepinn på ulike kategorier av sykdommer som kan forklare pasientens symptomer.
En rekke sykdomstegn er kalt opp etter legene som først beskrev dem. Et eksempel på dette er Babinskis tegn.
Gammel kjærlighet

Gammel kjærlighet er en samleplate med Petter Wavold, utgitt i 2004.
Dinglehalvøya

Dinglehalvøya, (engelsk:Dingle Peninsula, irsk gælisk: Corca Dhuibhne, også anglifisert fra irsk: Corkaguiney) ligger i grevskapet Kerry. Halvøya har navnet etter landsbyen Dingle. Blasketøyene utenfor spissen av Dinglehalvøya er Irlands  vestligste punkt. 
På Dinglehalvøya finnes flere ruiner og andre funn fra forhistorisk tid og fra middelalderen.
Et kapell, Gallarus oratorium, ved landsbyen Baile an Fheirtéaraigh, har form som en hvelvet båt og er bygget i stein en gang mellom 6. og 12. århundre. 
Halvøya er oppstått som en del av en fjellkjede i granitt som gir topper og fjellkammer med vakker utsikt mot halvøya og over andre deler av grevskapet. 
Rundt halvøya er det tallrike små og større, vakre sandstrender omkranset av klipper. Den mørke granitten og lys sand gir et vakkert bilde som blant annet ble benyttet i flere strandscener i filmen «Ryans daughter» fra 1970. 
Nord for byen Dingle går en smal bilvei som slynger seg i fjellsidene, forbi fjellvann, og gjennom fjellpasset «Conor Pass», som er det høyeste fjellpasset i Irland.  
Like utenfor halvøya ligger den lille øygruppen Blasketøyene. De har vært kjent for en spesiell gammelirsk/gælisk dialekt fram til 1953 da de ble fraflyttet. 
Den vestligste, ytterste del av halvøya er et gælisk-talende område, et såkalt Gaeltacht, som har fostret flere forfattere og poeter, blant andre Ó Siochfhradha og Peig Sayers. 
Siden dette er det vestligste bebodde område i Irland og det sentrale Europa, omtales tettstedet Dún Chaoin uhøytidelig som «nabosognet til Amerika».
Bardse

Bardsen

De første omtalelser om denne betegnelsen stammet fra 1300-tallet om et større rofartøy for transport av folk, gjerne til krigsformål med opphav i Nederland. Et slikt krigsfartøy for transport av stridsberedne folk formodentlig var lik en «barge» fra de engelske øyene og Flandern, et bysegl fra Damme i Flandern vist en barge som også var brukt som et lastskip i 1400-tallet. Bardsen var ved midten av 1400-tallet definert både som et krigsskip og et fraktskip.
I 1461 var to store bardser med på en liste over skipene i den danske flåten som hanseatene hadde fått laget. Ett av disse skipene hadde 150 krigsfolk ombord og forkastell. Ved dette tidspunktet hadde skipstypen blitt videreutviklet til kravellbygde storskip med rett stevn og et halvdekk helt fram til stormasten.
Kobberstikket signert W.A. fra ca. 1480 vist et havarert og drektig skip med brutte master som er beskrevet som en «bardze». Den flamske mestergravøren er bedre kjent for hans kobberstikket Kraeck fra ca. 1470 til 1480 som gjenviste et av de beste avbildninger fra 1400-tallet om en karack. Det havarerte skipet var kravellbygget med et halvdekk opptil halvparten av skrogets lengde, et kort, trekantet forkastell på forstevnen og én stormast samt to mindre master. Den mindre fokkemasten hellet forutover på forstevnen med et lite råseil, og fra forstevnen stakk et baugspyd oppover i lufta. Langt akterut helt på hakkebrettet der akterskipet sluttet, var en mesanmast antagelig med et latinseil reist.
Et brev datert til 1481 fra Danmark omkring regnskap på tilbehør for danskekongens storskip, vist at bardsen hadde fire ankre.
Fra ca. 1565 hadde et kobberstikk blitt laget for å vise forskjellige skipstyper av den berømte kunstneren Pieter Brueghel den eldre. På dette kobberstikket var et skip med firkantede halvkastell helt fram til stormasten og en rett forstevn med innesvingende skipssider opp mot fordekket omtalt som en «bardse» med fire master. Utseendet på dette skipet har også vært sett på en rekke andre avbildninger fra 1500-tallet fra Vest-Europa.
Jul på Bjørnefjell

Jul på Bjørnefjell (engelsk Christmas on Bear Mountain) var en historie som kom ut i 22. juli 1947, og kom til Norge i DD & co 26 1957 og DD & co 1 1958. Det var den første historien om Onkel Skrue. Den ble laget av Carl Barks. Det var egentlig ikke meningen at Onkel Skrue skulle bli til en figur som ofte skulle komme i Donald-historiene. Han var mye gjerrigere den gangen og man fikk ikke vite i den historien at han hadde så mye penger, bare at han var rik.
Stephanorrhina bella

Utseende

En middelsstor ( millimeter), litt flat, skinnende grønn gullbasser. Hodets fremre del, pronotums kanter, mesteparten av scutellum, beina og en stripe langs dekkvingenes søm er kobberaktig rødlige. Dekkvingene har mange hvite flekker. Hos denne arten er det lite ytre forskjell på hann og hunn, men hannen har et par korte horn.

Utbredelse

Arten er utbredt i Ekvatorial-Guinea, Kongo og Uganda.
Nordmenn er gale

Nordmenn er gale er et musikkalbum med diverse artister, utgitt i 1994. Albumet inneholder artister som Busserulls, Vazelina Bilopphøggers og Jonas Fjeld Band.
Right To Play

Økonomisk støtte

Right To Play har en samarbeidsavtale med Norad som støtter prosjekter i Jordan, Libanon, Palestina, Etiopia, Mosambik og Tanzania. Avtalen er på fire år og dekker tidsrommet 2016-2019. I tillegg til avtalen med Norad har Right To Play samarbeid med en rekke bedriftspartnere, idrettsarrangement, skoler, idrettslag og toppidrettsutøvere.
Quinten Hann

Snookerkarrieren

Hann var to sesonger rangert i topp seksten på verdensrankingen. Dette var sesongen 2002/2003 og sesongen 2003/2004, begge gangene på en fjortendeplass. I løpet av karrieren kom han fire ganger til kvartfinale i en rankingturnering.
Han gikk glipp av flere rankingturneringer i 1999 etter at han brakk et håndledd og krageben etter en motorsykkelulykke i 1999. Under VM i 2004 gjorde Hann seg bemerket da han kom med truende utsagn til Andy Hicks etter at Hann tapte førsterundekampen dem i mellom med 4–10. Konflikten toppet seg da Hicks påpekte, like etter at seieren var sikret, at resultatet ville innebære at Hann falt ut av topp seksten på verdensrankingen. For å hindre håndgemeng måtte dommeren gå imellom spillerne. Etter kampen utfordret Hann Hicks til slåsskamp. I kampen steppet Mark King inn for Hicks. Boksekampen, hvor inntektene gikk til et veldedig formål, ble vunnet av Hann.
Under VM i 2005 måtte Hann spille med en kø som han hadde lånt av en venn etter at endestykket til hans egen kø forsvant på veien fra Kina til England. I førsterundekampen mot Peter Ebdon tapte han 2–10, men skyldte ikke på køen etter tapet. Kvelden før hadde Hann vært ute på byen å drukket, noe som medførte at han hadde hodepine på morgenen når kampen startet.
Senere i 2005 påstod den britiske avisen The Sun at Hann hadde gått med på å tape førsterundekampen mot Ken Doherty i China Open. På bakgrunn av opptak som var gjort av samtaler mellom Hann og en journalist i The Sun undersøkte World Professional Billiards and Snooker Association påstandene. Det ble ikke inngått noen avtale mellom avisen og Hann, men ved å godta at han skulle tape hadde Hann brutt bestemmelsene om kampfiksing. Han møtte ikke selv til høringen i februar 2006, men trakk seg forbundet noen dager før. Hann ble dømt til åtte års utestengelse, samt en bot på £ 10 000.
NORB

Historikk

Utgangspunktet for stiftelsen av NORB var at det i 1977 ble kjent at produktkontrollen i Statens forurensningstilsyn (SFT) ville gå inn for totalforbud av skateboard i Norge. Forslaget førte til en større debatt i mediene og en av de første skaterne Sture Berg sendte et debattinnlegg til avisene der han argumenterte mot forslaget og manet til organisering av skatere for å hindre kriminaliseringen. Debattinnlegget førte til at det 20. april 1978 samlet seg 96 skatere på Persbråten skole i Oslo, som stiftet Norsk Organisasjon For Rullebrett (NORB). Hovedmålet var å organisere og mobilisere mot et forbud mot å kjøpe, selge, produsere, eller bruke og reklamere for skateboard. I tillegg ville de jobbe for å fremme skating som noe positivt i hele landet. Gaute Handeland ble NORB første leder.
Skateforbudet ble opphevet 9. mai 1989 av forskrift om rullebrett, en forskrift som fortsatt gjelder.
I 1989 ble det første Norgesmesterskapet i skating arrangert i Stavanger.

NORB som medlemsorganisasjon

NORB har store og små medlemsklubber fra hele landet. Klubbene gjør en viktig jobb med å skape aktivitet, synliggjøring og engasjement rundt om i landets byer, kommuner og tettsteder. NORB veileder klubber i blant annet klubbdrift, arbeid for å få tilrettelegging for skatere med skatehaller og skateparker, konkurranser og sikkerhet. NORB jobber nasjonalt for å dele kunnskap om alt det positive ved skating og skatekulturen i media og overfor norske myndigheter. NORB har kontakt med organisasjoner i andre land og arrangerer det årlige norgesmesterskapet i skateboard (NORB NM) i alle grener.
Trådløst personlig datanett

Et trådløst personlig datanett (engelsk wireless personal area network, forkortet WPAN) er et personlig datanett der komponentene er koblet sammen ved hjelp av trådløs teknologi i stedet for ledninger, for eksempel med ZigBee, Bluetooth (Blåtann) eller IrDA.
José Pedro Varela (kommune)

Historie

José Pedro Varela ble grunnlagt i 15. mars 2010.

Regjeringen

Ordføreren (alcalde) i kommunen er Darío Amaro (2010-2015).
24. juni

Navnedag

Johannes, Jon, Hans (etter døperen Johannes' fødselsdag)
Euselasia

Utseende

Nokså små, gjerne brunlige sommerfugler med kort og kraftig kropp.
Oversiden kan være ensfarget brun eller ha gule eller oransje felter. Mange arter har et blått metallskimmer. Hos noen er undersiden ensfarget grå med en silkeaktig glans, hos andre har den striper eller flekker.

Levevis

Larvene lever selskapelig i tette klynger. Registrerte vertsplanter er i slektene Miconia (familien Melastomataceae), Psidium og Eugenia (Myrtaceae), Clusia og Mammea  (Clusiaceae).

Utbredelse

Slekten er utbredt i hele Mellom- og Sør-Amerika bortsett fra de sørligste delene. Én art går nord til det østlige USA, men slekten mangler i Vest-India.